VAIO-käyttöopas

Reference

# Yhteensopivat "Memory Stick" -muistikortit

VAIO-tietokoneen "Memory Stick" -muistikorttipaikkaan voi asettaa seuraavan kokoisia ja tyyppisiä muistivälineitä:

- "Memory Stick Duo"

- "Memory Stick PRO Duo"

- "Memory Stick PRO-HG Duo"

- "Memory Stick Micro"

## Tietoja "MagicGate" -tekniikasta

"MagicGate" on tekijänoikeuksien suojaustekniikka, jonka on kehittänyt Sony. "MagicGate"-yhteensopivan laitteen "Memory Stick" -muistikortin välisessä todennusprosessissa tarkistetaan, onko tietojen tallennus ja niiden toisto mahdollista, minkä jälkeen tiedot salataan. Todennus suoritetaan myös ennen tietojen toistamista, ja tietojen salaus puretaan ja tiedot toistetaan vain, kun todennus onnistuu. Tekijänoikeuksilla suojattuja tietoja voi toistaa vain todennetuissa laitteissa.
Huomautus

- VAIO-tietokone tukee vain Duo-kokoista "Memory Stick" -muistikorttia, ei vakiokokoista "Memory Stick" -muistikorttia.

- Ennen kuin yrität käyttää "Memory Stick Micro" ("M2") -muistikorttia, aseta se "M2" Duo -sovittimeen. Jos asetat muistikortin "Memory Stick Duo" -korttipaikkaan suoraan ilman sovitinta, et ehkä saa sitä enää pois korttipaikasta.

- VAIO-tietokoneesi on testattu ja todettu yhteensopivaksi kaikkien Sonyn "Memory Stick" -muistikorttien kanssa, joiden kapasiteetti on enintään 32 Gt ja joita oli saatavissa toukokuussa 2012. Yhteensopivuutta kaikkien "Memory Stick" -muistikorttien kanssa ei kuitenkaan voida taata.

- Tallennettujen ääni- ja/tai kuvatietojen käyttäminen ilman tekijänoikeuksien omistajan lupaa rikkoo tekijänoikeuslakeja henkilökohtaista käyttöä lukuun ottamatta. Tällaisia tekijänoikeudellisesti suojattuja tietoja sisältäviä "Memory Stick" -muistikortteja saa käyttää vain lainsäädännön määrittämällä tavalla.

- Käytä "Memory Stick" -muistikortteja, joissa on "MagicGate" -logo, jos haluat hyödyntää kyseistä tekniikkaa.

- "Memory Stick" -muistikortin käyttäminen staattiselle sähkölle tai sähköisille häiriöille alttiissa paikoissa saattaa aiheuttaa tietojen häviämistä.

- "Memory Stick PRO Duo"- tai "Memory Stick PRO-HG Duo" -muistikorteille tallennettavien tiedostojen on oltava alle 4 Gt:n kokoisia tiedostojärjestelmän määritysten mukaisesti.

Aiheeseen liittyvää
Tietoja "Memory Stick" -muistikorteista
"Memory Stick" -muistikortin kytkeminen ja irrottaminen
"Memory Stick" -muistikorttien alustaminen
"Memory Stick" -muistikortin käyttöön liittyviä huomautuksia