VAIO-brugervejledning

Opgave

# Om genoprettelse

Læs følgende bemærkninger omhyggeligt, inden du genopretter din VAIO-computer.

## Vigtige bemærkninger om genoprettelse

- Når du genopretter din VAIO-computer, slettes alle data på den indbyggede lagerenhed, og computerens oprindelige standardindstillinger gendannes. Sørg for, at du har en sikkerhedskopi af dine vigtige data.
  Hvis du vil bevare de vigtigste indstillinger og personlige oplysninger, skal du bruge funktionen Refresh. [Detaljer]

- Fjern alle eksterne enheder fra din VAIO-computer, bortset fra strømledningen, vekselstrømsadapteren og de enheder, der skal bruges til genopretningen, inden computeren genoprettes.

- Lad din VAIO-computer være tilsluttet elnettet ved hjælp af strømledningen eller vekselstrømsadapteren under genoprettelsesprocessen.

- Afbryd ikke genoprettelsesprocessen, før den er fuldført.

- Hvis du har glemt adgangskoden og ikke kan starte genoprettelsesprocessen, skal du kontakte et autoriseret Sony-service-/supportcenter for at få nulstillet koden. Der vil blive opkrævet et gebyr for nulstillingen.

## Om apps

- Når du genopretter din VAIO-computer, er det kun de forudinstallerede apps, der gendannes. De apps, som du selv har installeret, og de data, du har oprettet siden købet, kan ikke gendannes. Desuden er det ikke muligt at gendanne Windows alene.

- Nogle forudinstallerede apps har indstillinger, der gør det muligt at fjerne og installere disse apps automatisk. Det er imidlertid ikke sikkert, at disse apps fungerer korrekt på VAIO-computeren, hvis disse indstillinger anvendes.

- Hvis du installerer apps, der ændrer størrelsen på partitionerne, kan funktionen til oprettelse af genoprettelsesmedier blive deaktiveret. For at undgå det skal du oprette genoprettelsesmedier, så snart din VAIO-computer er klar til brug. [Detaljer]

Relaterede emner
Om genoprettelse
Oprettelse af genoprettelsesmedier
Genoprettelse fra genoprettelsesområdet
Genoprettelse fra genoprettelsesmedier