Príručka používateľa počítača VAIO

Úloha

# Vloženie alebo vybratie batérie

Batériu vložte do otvoru na batériu na spodnej strane počítača VAIO.

## Vloženie batérie

1. Vypnite počítač VAIO, odpojte napájací kábel a všetky prepojovacie káble a zatvorte veko s obrazovkou LCD.

1. Poistku batérie LOCK (1) posuňte do odomknutej polohy.

1. Batériu šikmo zasuňte do otvoru na batériu tak, aby výstupky (1) na oboch stranách otvoru zapadli do drážok (2) na oboch stranách batérie.

1. Batériu otočte v smere šípky a zatlačte ju do otvoru tak, aby zacvakla na svoje miesto.

1. Poistku batérie LOCK posuňte do polohy LOCK, aby sa batéria zaistila v počítači VAIO.

Poznámka

- Pred používaním počítača VAIO skontrolujte, či je poistka batérie LOCK v polohe LOCK. Používanie počítača bez bezpečného zaistenia batérie môže spôsobiť, že: batéria vypadne, počítač sa nespustí alebo sa náhle vypne.

## Vybratie batérie

1. Vypnite počítač VAIO, odpojte napájací kábel a všetky prepojovacie káble a zatvorte veko s obrazovkou LCD.

1. Poistku batérie LOCK posuňte do odomknutej polohy.

1. Posuňte a pridržte poistku batérie RELEASE (1), špičku prsta vložte pod výbežok (2) na batérii a potom batériu zdvihnite v smere šípky.

1. Batériu vysuňte z počítača VAIO.

Poznámka

- Ak batériu vyberiete, kým je počítač VAIO zapnutý alebo v režime spánku a nie je pripojený k sieťovému adaptéru, stratíte všetky neuložené údaje.
  Pred vybratím batérie vypnite počítač.

Súvisiaca téma
Nabíjanie batérie
Poznámky k používaniu batérie
Vypnutie počítača VAIO