Príručka používateľa počítača VAIO

Referenčné informácie

# Informácie o používaní dotykovej obrazovky
<modely vybavené dotykovou obrazovkou>

Na ovládanie počítača VAIO môžete používať ťuknutie na dotykovú obrazovku alebo jednoduchý pohyb prstami.

## Základné operácie

### Kliknutie (ťuknutie)

Raz prstom ťuknite na dotykovú obrazovku. Ťuknutím môžete vybrať tlačidlo, napríklad OK a Zrušiť (Cancel) alebo položku v ponuke.

### Dvojité kliknutie (dvojité ťuknutie)

Dvakrát rýchlo po sebe ťuknite prstom na dotykovú obrazovku. Dvojitým ťuknutím na príslušnú ikonu môžete spustiť aplikáciu (napríklad textový procesor alebo tabuľkový program) alebo otvoriť súbor.

### Presunutie

Položte prst na požadovaný bod na dotykovej obrazovke a prst posuňte. Pomocou tohto pohybu môžete premiestniť súbor alebo zmeniť veľkosť okna.

### Presunutie a pustenie

Dotknite sa požadovanej ikony súbory, posuňte sa prstom na iný priečinok, okno alebo ikonu aplikácie a potom pustite prst z obrazovky. Pomocou tohto pohybu môžete premiestňovať alebo kopírovať súbory.

## Rozšírené úkony

Na ovládanie počítača VAIO môžete používať jednoduchý pohyb prstami (gesto) na dotykovej obrazovke.
Reakcia na gestá závisí od jednotlivých aplikácií.

### Kliknutie pravým tlačidlom (dotknutie a podržanie)

Dotknite sa požadovaného bodu na dotykovej obrazovke a podržte ho na niekoľko sekúnd a potom pustite prst z obrazovky. Podľa bodu, ktoré sa dotknete, sa môžu zobraziť rôzne ponuky.

### Posunutie

Dotknite sa a posuňte posúvaciu oblasť okna, napríklad okna programu Internet Explorer. V okne sa môžete posúvať aj tak, že posúvač presuniete na zvislý posúvač vo vybratom okne.

### Priblíženie alebo vzdialenie snímky, napríklad fotografie (priblíženie alebo vzdialenie)

Pohybom roztiahnutia a stiahnutia dvoch prstov na dotykovej obrazovke môžete snímku, napríklad fotografiu, priblížiť a vzdialiť v aplikácii Fotografie (Photos). Pohybom roztiahnutia obraz priblížite a pohybom stiahnutia ho vzdialite.

### Otočenie snímky, napríklad fotografie (otočenie)

Ak chcete otočiť snímku, napríklad fotografiu, položte dva prsty na dotykovú obrazovku a pohybujte nimi dookola v požadovanom smere. V závislosti od používaných aplikácií nemusí byť funkcia otáčania snímok k dispozícii.

### Výber potiahnutím

Krátko potiahnite prst v smere, ktorým sa obrazovka neposúva.
Môžete tak vybrať položku, napríklad dlaždicu aplikácie alebo obrázok.