Príručka používateľa počítača VAIO

Úloha

# Obnovenie preinštalovaním počítača VAIO

Ak je počítač VAIO nestabilný, odporúča sa použiť funkciu obnovenia preinštalovaním poskytovanú systémom Windows. Počítač obnovte preinštalovaním pomocou nasledujúcich krokov.
Poznámka

- Modely vybavené jednotkou SSD s kapacitou 64 GB alebo 128 GB nepodporujú funkciu obnovenia preinštalovaním. Ak chcete skontrolovať kapacitu jednotky SSD, stlačením tlačidla ASSIST, kým je počítač VAIO vypnutý, zobrazte obrazovku VAIO Care režim záchrany (VAIO Care Rescue Mode) a vyberte položku Spustiť nastavenie systému BIOS (Start BIOS setup).

1. Keď je počítač VAIO vypnutý, stlačte tlačidlo ASSIST.

Zobrazí sa obrazovka VAIO Care režim záchrany (VAIO Care Rescue Mode).

1. Vyberte položku Obnova alebo údržba systému (Recover or maintain your system).

Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

1. Vyberte položku Riešiť problémy (Troubleshoot) a položku Obnovenie počítača (Refresh your PC).

Väčšina používateľských údajov uložených vo vstavanom úložnom zariadení, niektoré nastavenia systému Windows a všetky aplikácie prevzaté zo služby Windows Obchod (Windows Store) sa zachovajú aj po obnovení preinštalovaním počítača VAIO. Niektoré nastavenia aplikácií alebo súbory v špecifických priečinkoch sa však nemusia zachovať.
V nasledujúcom zozname nájdete podrobnosti o nastaveniach, ktoré sa po obnovení preinštalovaním počítača zachovajú, a údajoch, ktoré sa vymažú.

### Nastavenia zachované po spustení funkcie obnovenia preinštalovaním počítača VAIO

Po obnovení preinštalovaním počítača VAIO sa zachovajú nasledujúce nastavenia:

- nastavenia knižníc,

- používateľské kontá (miestne, v doméne, konto Microsoft) a členstvá v skupinách,

- nastavenia domén,

- nastavenia lokality Windows Update,

- pozadie domovskej obrazovky a obrazovky uzamknutia,

- motívy pracovnej plochy,

- medzinárodné nastavenia,

- profily bezdrôtovej siete,

- nastavenia nakonfigurované vo funkcii Úvod do systému Windows.

### Údaje vymazané po spustení funkcie obnovenia preinštalovaním počítača VAIO

Po spustení funkcie obnovenia preinštalovaním počítača VAIO sa vymažú údaje v priečinkoch uvedených nižšie.

- \Windows

- \Program Files

- \Program Files(x86)

- \ProgramData

- \Users\<Meno používateľa>\AppData

Poznámka

- Vopred si uložte dôležité údaje.

- Údaje chránené autorskými právami, napríklad údaje digitálneho vysielania a hudobné súbory usporiadané aplikáciami na prehrávanie digitálnych médií, nemusia byť dostupné, aj keď sa tieto údaje po obnovení preinštalovaním počítača VAIO uchovajú v rovnakom umiestnení.
  Pokyny nájdete v Pomocníkovi príslušnej aplikácie.

Rada

- Aplikácie nainštalované v čase dodania a zo služby Windows Obchod (Windows Store) sa zachovajú, kým všetky aplikácie pracovnej plochy nainštalované po zakúpení sa vymažú.

Súvisiaca téma
Informácie o obnovení
Obnovenie z oblasti na obnovenie
Obnovenie nastavení z médií obnovenia
Poznámky k obnoveniu